En 47 årig kvinde mistede besindelsen og balancen efter Cliff Richard koncerten i Aalborg i aftes.

Politiet bad den berusede kvinde om at flytte sig - det nægtede hun og forsøgte istedet at ruske hjelmen af en motorcykelbetjent. Den glade aften i byen stoppede på skadestuen, hvor kvinden blev behandlet for de skrammer, som hun fik, da politiet pascificerede hende. Hun er nu sigtet for både vold og trusler mod ordensmagten.